Diari Oficial de la Generalitat Valenciana


Sumari del DOGV 5392, del 21-11-2006 (2006/13738)

ACORD de 29 de setembre del 2006, del Consell, pel qual s'autoritza transferir crèdit del capítol 7 del programa 513.20 al mateix capítol del 513.30, i del capítol 4 al 2, en el programa 513.30, així com la modificació de dades descriptives de la línia nominativa X4302 .Inversió en Infraestructures en Transport Metropolità de València. Exp. 08.003/06-038 i 08.004/06-070.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/13734


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 29 de setembre del 2006, del Consell, pel qual s'autoritza transferir crèdit del capítol 7 del programa 513.20 al mateix capítol del 513.30, i del capítol 4 al 2, en el programa 513.30, així com la modificació de dades descriptives de la línia nominativa X4302 .Inversió en Infraestructures en Transport Metropolità de València. Exp. 08.003/06-038 i 08.004/06-070. [2006/13099]  
El Consell, en la reunió del dia 29 de setembre de 2006, va adoptar l'acord següent:  
La Conselleria d'Infraestructures i Transport planteja una transferència de crèdit per un import de 800.000 euros, des del capítol 7 del programa 513,20, Infraestructura del Transport, minorant la dotació de la línia nominativa de subvenció T4309 .Remodelació Xarxa Arterial Ferroviària València., a este mateix capítol del programa 513.30, Ordenació i Coordinació del Transport Terrestre, per a incrementar la dotació de la línia, també nominativa, X4302 .Inversió en Infraestructura en Transport Metropolità de València., a fi de contribuir a la renovació i millora de l'oferta de transport públic a fi de garantir la cobertura de les inversions conforme als objectius plantejats en el Pla de Mobilitat Accessible.  
Així mateix, es proposa modificar les dades descriptives relatives a descripció i finalitat d'està última línia, adaptant-les a les actuacions previstes en desplegament del Pla de Mobilitat Accessible en el marc del Pla d'Infraestructures Estratègiques.  
D'altra banda es planteja una transferència de crèdit del capítol 4 al 2 del programa 513.30, Ordenació i Coordinació del Transport Terrestre, que implica la supressió de la línia de subvenció nominativa T4346 .Conveni TAM amb l'Ajuntament d'Alacant., que té com a beneficiari a la Concessionària del Servici de Transport, atés que s'ha considerat més adequat la imputació pressupostària de la despesa a càrrec del capítol 2 per a compensar l'empresa concessionària, per l'increment de prestacions i la imposició d'un marc tarifari diferent del previst en el règim de concessió.  
A este efecte, i en virtut del que disposen els articles 17 i 18 de la Llei 15/2005 de Pressupostos de la Generalitat per a l'exercici 2006, el Consell   
ACORDA  
Primer  
S'autoritza una minoració de crèdit en l'aplicació 06.05.90.078.10.8, per un import de 800.000 euros, i la modificació en l'annex de transferències de capital del programa 513.20, en la línia T4309, com es detalla:  
Codi Denominació Import (€)  
T4309 Remodelació Xarxa Arterial  
 Ferroviària València -800.000  
Segon  
S'autoritza un augment de crèdit en l'aplicació 74.38.81.102.15.7, per un import de 800.000 euros, i la modificació en l'annex de transferències de capital del programa 513.30, en la línia X4302, com es detalla :  
Codi Denominació Import (€)  
X4302 Inversió en Infraestructures   
 en Transport Metropolità de València 800.000  
Tercer   
S'autoritza la modificació de les dades descriptives de la línia de subvenció X4302, quant a la descripció i finalitat, com es detalla:  
On diu  
Descripció i finalitat: Suport d'inversions directes i promocionades amb integració tarifària i millora de l'oferta de Servici Públic de viatgers en Àrea Metropolitana de València  
Ha de dir:  
Descripció i finalitat: Desenrotllament del Pla de Mobilitat Accessible en el marc del P.I.E. per mitjà de suport a la renovació de flota d'autobusos metropolitana de València així com a l'adquisició de taxis ecològics i adaptats.  
Quart  
S'autoritza una minoració de crèdit en l'aplicació 03.66.83.297.21.1, per un import d'1.948.900 euros, i la modificació en l'annex de transferències corrents del programa 513.30, amb la supressió de la línia T4346 .Conveni TAM amb Ajuntament d'Alacant..  
Quint  
S'autoritza l'augment de crèdit en l'aplicació 51.13.33.021.40.8, per un import d'1.948.900 euros.  
Valencia, 29 de setembre de 2006  
El vicepresident i secretari del Consell,  
VÍCTOR CAMPOS GUINOT